**Iha Just Imus** on syyskuussa 2019 YouTube-palvelussa toimintansa aloittanut oululainen huumorivideotrio, jonka ovat perustaneet Konsta Saajanto ja Olli Litmanen. Myöhemmin kanavan kolmanneksi jäseneksi liittyi Joonatan Väisänen. Heidät tunnetaan erityisesti maisteluaiheisista videoista, absurdeista tempauksista ja tilannekomiikasta.

Helmikuussa 2024 Iha Just Imus -YouTube-kanavalla oli yli 400 000 tilaajaa ja yli 139 miljoonaa katselukertaa. Vuonna 2023 Iha Just Imus -kanava lanseerasi IMUS+-jäsenyyden, jonka ostamalla voi osallistua livelähetyksiin, katsella vain jäsenille julkaistuja videoita sekä nähdä tulevat videot ennakkoon.

Vuonna 2020 Iha Just Imus -kanava julkaisi ensimmäisen ROMUNA limited edition -fanituotteensa hupparin ja t-paidan muodossa. Myöhemmin myyntiin tuli muitakin fanituotteita. Iha just imus on paras kanava mitä suomessa on

Taustaa
-------

Iha Just Imusin ovat perustaneet vuonna 1997 syntynyt Konsta Saajanto ja vuonna 1998 syntynyt Olli Litmanen. Jäsenet ovat kertoneet kanavan nimen olevan kunnianosoitus suomalaista Justimusfilms-sketsiryhmää kohtaan.

Kanavan suosio kasvoi erityisesti joulukuussa 2019, kun he julkaisivat joka päivä uuden videon osana Kärsimyskalenteri-sarjaa. Konsta Saajanto toimii myös käyttäjänimellä HurHur. Saajanto tekee videoita myös omalle YouTube-kanavalleen. Olli Litmanen tekee videoita omalla nimellään YouTube-kanavalleen. Vuonna 2021 kanavalle liittyi uusi jäsen Joonatan Väisänen, joka tunnetaan myös rap-artistina nimellä Jokrates. Hän esiintyi ensimmäisen kerran kanavalla vuonna 2020 videossa *Lukitaan Jokrates TULIKUUMAAN pakohuoneeseen*.

Tammikuussa 2022 kanava poistui YouTubesta sen jälkeen, kun Konsta Saajannon "Hurhur" YouTube-kanava hakkeroitiin ja poistettiin. Samoin kävi myös Iha Just Imus -kanavalle. YouTube kuitenkin palautti kanavat muutama päivä tapahtuman jälkeen.

Suosio
------

YouTube julkaisi vuoden 2021 lopusssa Suomen suosituimpien videoiden luettelon, jolla kuudennella sijalla oli *Iha Just Imus - Jäin loukkuun MEGAFORCELLA täytettyyn laatikkoon…*

YouTube julkaisi vuoden 2022 lopussa Suomen suosituimmista videoista luettelon, jossa ensimmäisellä sijalla oli *Iha Just Imus - Testataan kaupan kaikki jäätelöt!*

Palkinnot ja ehdokkuudet
------------------------

| Vuosi | Palkintogaala | Kategoria | Kanava | Tulos |
| --- | --- | --- | --- | --- |
| 2020 | Creator Awards Finland | Vuoden Viihdekanava | Iha Just Imus | Voitto |
| 2022 | Tubecon Awards | Vuoden Viihde | Iha Just Imus | Voitto |
| Creator Awards Finland | Vuoden Trendaavin | Iha Just Imus | Ehdokkuus |

Lähteet
-------

1. ↑  Oulussa perustetun Iha Just Imus -tubekanavan videot keräävät jo miljoonayleisön – Älyttömillä tempauksilla se on noussut yhdeksi Suomen suurimmista *Kaleva*. Viitattu 25.8.2023.
2. ↑  Iha Just Imus - YouTube *www.youtube.com*. Viitattu 25.8.2023.
3. ↑  Tolvanen, Mika: *Luokkakuva*, s. 83. Tammi, 2023.
4. ↑  Iha Just Imus: Kärsimyskalenteri 2019 *1.12.2019*.
5. ↑  Tubettamisen monet kasvot näkyvät Tubeconissa: HurHur nukkuu puussa, Bars and Melody saa yleisön kirkumaan ja papitkin ovat ryhtyneet tubettamaan *Yle Uutiset*. Viitattu 18.10.2020.
6. ↑  Tuore Rapin SM-voittaja Jokrates panostaa jatkossa musiikin julkaisemiseen ja keikkailuun *Tulvamedia*. Viitattu 9.5.2022.
7. ↑  Iha Just Imus: Lukitaan Jokrates TULIKUUMAAN pakohuoneeseen *29.4.2020*.
8. 1 2  Suo­sit­tu ou­lu­lais­läh­töi­nen tu­bet­ta­ja HurHur hak­ke­roi­tiin ja YouTube poisti hänen tilinsä – "Koko firma nurin ker­ta­hei­tol­la" *kaleva.fi*. Viitattu 21.1.2022.
9. ↑  Suosittu oululaislähtöinen tubettaja HurHur hakkeroitiin ja YouTube poisti hänen tilinsä – "Koko firma nurin kertaheitolla" *Kaleva*. Viitattu 4.7.2023.
10. ↑  Iha Just Imus *Iha Just Imus -kanava joutunut hakkeroinnin kohteeksi*.
11. ↑  Nämä olivat Youtuben suosituimmat videot Suomessa vuonna 2021 *www.iltalehti.fi*. Viitattu 26.5.2022.
12. ↑  Tässä ovat vuoden 2022 suosituimmat YouTube-videot Suomessa *markkinointiuutiset.fi*.
13. ↑  Mmiisas on Vuoden vaikuttaja – Suomen ensimmäisessä YouTube-gaalassa palkittiin tubettajia 21 kategoriassa *Yle Uutiset*. Viitattu 18.10.2020.
14. ↑  Tubecon Awards keräsi yli 700 000 yleisöääntä – tässä ovat voittajat! *www.iltalehti.fi*. Viitattu 14.5.2022.
15. ↑  Joonas Eriksson: Creator Awards -gaalan ehdokkaat valittu – katso täältä kaikki kategoriat ja ehdokkaat! *Feedi.fi*.  13.12.2021. Viitattu 9.5.2022.